CELEX: 62015TN0275
Language: sk
Date: 2015-05-29 00:00:00
Title: Vec T-275/15: Žaloba podaná 29. mája 2015 – Hmicho/Rada

7.9.2015   
            
            
               SK
            
            
               Úradný vestník Európskej únie
            
            
               C 294/71
            
         Žaloba podaná 29. mája 2015 – Hmicho/Rada
   (Vec T-275/15)
   (2015/C 294/86)
   Jazyk konania: angličtina
   
      Účastníci konania
   
   
      Žalobca: Samir Hmicho (Poole, Spojené kráľovstvo) (v zastúpení: V. Davies, solicitor, a T. Eicke, QC)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, s. 14) a/alebo vykonávacie rozhodnutie Rady (SZBP) 2015/383 zo 6. marca 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 64, s. 41) a/alebo vykonávacie rozhodnutie Rady (SZBP) 2015/784 z 19. mája 2015, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 124, s. 13) v rozsahu, v akom sa týkajú žalobcu,
            
         
               —
            
            
               zrušil nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii (Ú. v. EÚ L 16, s. 1) a/alebo vykonávacie nariadenie Rady (EÚ) 2015/375 zo 6. marca 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 64, s. 10) a/alebo vykonávacie nariadenie Rady (EÚ) 2015/780 z 19. mája 2015, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 124, s. 1) v rozsahu, v akom sa týkajú žalobcu,
            
         
               —
            
            
               zrušil rozhodnutie Rady, ktoré je obsiahnuté v jej liste z 20. mája 2015, číslo SGS15/06024, ktorým sa potvrdzuje označenie žalobcu a „menia sa informácie týkajúce sa [žalobcu], ako sú uvedené vo vykonávacom rozhodnutí a nariadení Rady“,
            
         
               —
            
            
               uložil Európskej únii povinnosť nahradiť žalobcovi ujmu,
            
         
               —
            
            
               uložil Rade povinnosť nahradiť trovy konania.
            
         
      Dôvody a hlavné tvrdenia
   
   Na podporu žaloby žalobca uvádza dva žalobné dôvody.
   Prvý žalobný dôvod založený na neexistencii právneho základu reštriktívnych opatrení voči nemu a/alebo na zjavne nesprávnom posúdení na základe toho, že neexistuje žiadne zmysluplné prepojenie medzi nim a jednotlivcami, na ktorých sa majú vzťahovať reštriktívne opatrenia prijaté Úniou, najmä tými, ktorí majú prospech zo sýrskeho režimu alebo ho podporujú.
   Druhý žalobný dôvod založený na tom, že rozhodnutia Rady 2013/255/SZBP, 2015/383 a 2015/784, nariadenia Rady č. 36/2012, 2015/375 a 2015/780, a/alebo rozhodnutie z 20. mája 2015 predstavujú porušenie základných práv žalobcu, ktoré sú chránené Chartou základných práv EÚ a/alebo Európskym dohovorom o ľudských právach, vrátane žalobcovho práva na ľudskú dôstojnosť, riadnu správu vecí verejných vrátane práva na obhajobu, povinnosti odôvodnenia a prezumpcie neviny, práva na účinný prostriedok nápravy a na spravodlivý proces, práva na rešpektovanie jeho súkromného a rodinného života, slobody podnikania a jeho vlastníckeho práva.